text: Vinfestival blev et hit
  04 august 2013 kl. 08.11
  De sidste tre dage er Christiansfelds gader flydt over med vin og livemusik. Byens vinfestival sluttede i går, og op mod 15.000 besøgende har fået chancen for at blive lidt klogere på de berusende dråber.
  Der har været vin og musik i barerne og på bordene ude på torvet i Christiansfeld de seneste tre dage.
  Lørdag var der eksempelvis champagne på programmet.Der blev serveret fem udvalgte champagner fra det gamle champagnehus De Venoge.
  Vinfestivalen i Christiansfeld har vokseværk og i år har der været gæster helt fra København.
  Festivalen har i år udvidet sit udbud som hidtil primært har været tysk og dansk. For at give folk en udfordring har man i denne weekend kunne smage israelsk vin.
  